Diari Oficial de la Generalitat Valenciana


Sumari del DOGV 1783, del 15-05-1992 (1992/824811)

ORDRE de 15 d'abril de 1992, de la Conselleria de Cultura, Educació i Ciència, per la qual convoca ajudes per a equipament d'infrastructura als centres d'investigació.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/15/(4)/dof/vci/html**

### Dades del document

Número de DOGV
:   1783

Data del DOGV
:   15-05-1992

Secció del DOGV
:   DISPOSICIONS GENERALS

Número del document
:   1992/824811


Data del document
:   15-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 15 d'abril de 1992, de la Conselleria de Cultura, Educació i Ciència, per la qual convoca ajudes per a equipament d'infrastructura als centres d'investigació.  
Entre els objectius prioritaris de la Generalitat Valenciana, figuren el foment i el desenvolupament de la investigació tant científica com tecnològica, circumstància considerada com un element clau per a la promoció integral i l?avenç d'una societat moderna.  
Conscient d'aquesta realitat, la Conselleria de Cultura, Educació i Ciència desplega, dins del seu programa de foment de la investigació, una sèrie d?accions dirigides a millorar l?equipament dels centres d'investigació, ja que l?existència d'una infrastructura adequada d?equipament és condició ineludible per a la realització d'una investigació competitiva. Aquesta convocatòria mira d?ajudar a aconseguir un equipament suficient per als centres d'investigació tot defugint la dispersió de mitjans i optimitzant la utilització dels equips per diferents grups d'investigadors.  
Atesa l'existència de dèficits d'equipament d'infrastructura en aquells centres que, com ara l'acabada de creat Universitat Jaume I, n'acusen una major falta, la Conselleria de Cultura Educació i Ciència considerarà especialment les sol·licituds provinents dels centres en què es detecten aquestes deficiències, a fi i efecte de pal·liar possibles desajustos.  
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Convocar ajudes per a equipament d'infrastructura en centres d'investigació en l?àmbit de la Comunitat Valenciana i aprovar les bases per les quals regeix aquesta convocatòria i que s'inclouen com a annex a aquesta ordre.  
Segon  
Les esmentades ajudes seran sufragades amb càrrec a la línia de subvenció 701/000/92, programa 542-10 del pressupost de l'any 1992, per un import global màxim de 697.577.432 de pessetes.  
DISPOSICIONS FINALS  
Primera  
Autoritze la Direcció General d'Ensenyaments Universitaris i Investigació a dictar, dins l?àmbit de les seues competències, les, resolucions necessàries per al desplegament i l?execució d'aquesta ordre i li delege la facultat per a concedir les esmentades ajudes.  
Segona  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 15 d'abril de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX I  
Bases de la convocatòria d?ajudes d?equipament d'infrastructura en centres d'investigació  
1. Objecte de la convocatòria  
Les peticions hauran de referir-se necessàriament a algun dels apartats següents:  
a) Adquisició i instal·lació d?equipament científic en general (material inventariable), imprescindible per al desenvolupament de les investigacions en curs o futures o, si escau, de material complementari d'equipament d'instal·lacions ja existents.  
b) Adquisició de material bibliogràfic específic, relatiu a les investigacions programades.  
En cap cas, no podran formular-se peticions referides a obres de remodelació, condicionament, millora o establiment de noves instal·lacions, a l'adquisició d'equipament informàtic de gestió administrativa ni a la subscripció a publicacions periòdiques.  
2. Beneficiaris  
Podran acollir-se a aquesta convocatòria els departaments i els instituts universitaris de la Comunitat Valenciana i altres centres d?investigació d'organismes del sector públic que posseesquen personalitat jurídica pròpia, no tinguen finalitats lucratives i estiguen ubicats a la Comunitat Valenciana.  
3. Requisits de la convocatòria  
La quantia que se sol·licite haurà de ser com a mínim d'1.500.000 pessetes i no haurà de sobrepassar la quantitat de 11.375.894 pessetes.  
3.1. Els impresos de sol·licitud (original i còpia) hauran d'incloure la documentació següent:  
a) Descripció de l?equip que se sol·licita í justificació de la seua necessitat en relació amb la investigació en curs o projectada, amb indicació del pla d'utilització previst i dels pressupostos contrastats i factura proforma.  
b) Certificació de la universitat o del centre d'investigació corresponent Sobre l?existència o l'absència d?equips iguals o semblants en aquests centres.  
c) Llista del/s grup/s d'investigació usuari/s que tindrà l?equip sol·licitat amb els seus respectius currículums.  
d) El reglament d'usuaris de l?equip sol·licitat.  
3.2. El material adquirit mitjançant aquesta convocatòria (necessàriament durant el curs acadèmic de 1992/93) serà propietat de la universitat o del centre d'investigació corresponent i s'haurà d'incloure en l?inventari general i fer-hi constar que la seua adquisició ha estat possible gràcies a una ajuda del «Programa de Foment de la Investigació Científica i Tecnològica; Conselleria de Cultura, Educació i Ciència de la Generalitat Valenciana. Curs 1992/93».  
4. Sol·licituds  
4.1. Les sol·licituds presentades pels investigadors responsables seran dirigides al rector de la universitat corresponent. Cada universitat seleccionarà les propostes rebudes segons allò establert en els seus estatuts respectius i a través del consell social. L?esmentada proposta global haurà d'anar acompanyada de l'informe favorable del consell social i de l'actualització de l'inventari complet de l'equipament científic de la universitat, segons l'indicat en l'apartat 7 d'aquest annex.  
4.2. Les sol·licituds dels centres d?investigació no universitaris hauran de ser trameses pels seus presidents o directors, amb el vist-i-plau dels responsables de les institucions o organismes a què fa referència l?apartat 2 d?aquest annex. L?esmentada proposta global haurà d?anar acompanyada d'un informe i de l'actualització de l?inventari complet de l?equipament científic del/s centre/s, segons l?indicat en l'apartat 7 d?aquest annex.  
4.3. Les sol·licituds, dirigides al Director General d'Ensenyaments Universitaris i Investigació, podran presentar-se en el registre general de la Conselleria de Cultura, Educació i Ciència, avinguda de Campanar, 32, de València (46762); en els centres d'informació de l?Oficina d'Informació, Iniciatives i Reclamacions de la Generalitat Valenciana, i també per qualsevol dels mitjans establerts en l'article 66 de la Llei de Procediment Administratiu.  
4.4. El termini de presentació de sol·licituds serà d'un mes a partir de l'entrada en vigor d'aquesta ordre.  
5. Resolució  
5.1. Les sol·licituds seran avaluades i informades pel Consell de Política Científica i Tecnològica de la Generalitat Valenciana, el qual podrà demanar qualsevol informació, mitjançant els contactes necessaris, que conduesca a una encertada proposta de distribució dels fons dedicats a aquesta convocatòria.  
L?avaluació s?efectuarà en atenció a:  
a) La incidència que, en la investigació i el desenvolupament científic i tècnic de la Comunitat Valenciana, puga tenir la disponibilitat dels equips o aparells de què es tracte i la importància del programa d'investigació que es desenvoluparà amb aquests.  
b) El currículum dels investigadors, els fins i els objectius perseguits, els serveis i el rendiment previstos de l?equipament sol·licitat.  
c) L?adequació de l?equip sol·licitat a les investigacions ja iniciades o projectades.  
d) Que l?equip sol·licitat siga, amb preferència, d'utilització conjunta per diversos grups d'investigadors, departaments, instituts o centres d'investigació.  
e) Que la seua adquisició no implique duplicitat injustificada respecte dels mitjans ja existents a la Comunitat Valenciana.  
Es valoraran positivament les sol·licituds presentades per grups d'investigació interuniversitaris o per més d'un centre d'investigació. Es valorarà el compromís de cofinançament que s'haja obtingut per part de la universitat o del centre d'investigació sol·licitant. El compromís de cofinançament serà més rellevant en equips d'investigació aplicada.  
5.2. Elaborada la selecció, el Consell de Política Científica i Tecnològica de la Generalitat Valenciana elevarà la proposta corresponent al Director General d?Ensenyaments Universitaris i Investigació. La resolució definitiva de la Direcció General d'Ensenyaments Universitaris i Investigació, per delegació del Conseller de Cultura, Educació i Ciència, serà publicada al Diari Oficial de la Generalitat Valenciana.  
5.3. L?abonament de l'ajuda s'efectuarà de manera global a la universitat o al centre d'investigació, els quals hauran de trametre en un termini de sis mesos a la Direcció General d'Ensenyaments Universitaris i Investigació la justificació documental de compra o el compromís d?adquisició.  
6. Obligacions  
Els beneficiaris de les ajudes per a equipament d'infrastructura d'investigació estaran obligats a:  
6.1. Tornar l?import de l'ajuda rebuda si l?equipament no arribava a adquirir-se o a instal·lar-se dins del termini previst. Així mateix, quan pel pagament d'altres subvencions quedàs cobert l?import total o parcial de la despesa que implica l?equipament, s'estarà obligat a la devolució de la resta, o del total, respectivament, de l'ajuda concedida.  
6.2. Proveir la infrastructura material i humana necessària per ..a la instal·lació i el correcte funcionament del material sol·licitat.  
6.3. Complir amb allò establert en el corresponent reglament d'usuaris, que haurà de facilitar l?accés d'altres membres de la comunitat científica a l?equipament  
6.4. Fer constar en les memòries anuals que es redacten, i també en els treballs realitzats amb els equipaments subvencionats, el patrocini de la Conselleria de Cultura, Educació i Ciència de la Generalitat Valenciana.  
6.5. Presentar informe del grau d?utilització a la fi del primer any d?adquisició.  
6.6. La universitat o centre receptor haurà d'acreditar, prèviament al cobrament de les ajudes, que es troben al corrent de les seues obligacions tributàries i de la seguretat social, d?acord amb l'article 47.7 de la Llei d'Hisenda Pública de la Generalitat Valenciana.  
7. Inventari  
L?actualització de l'inventari d'equipament científic de les universitats i dels centres d'investigació a què fa referència l'apartat 4, punts 1 i 2, d'aquest annex, es confeccionarà d'acord amb el model següent de fitxa individual per equip:  
Nom de l'equip.  
Marca/ Model/ Subministrador  
Departament/ Centre/ Servei (localitat).  
Any d?adquisició.  
Preu d'adquisició.  
Estat de l'equip (no obsolet/ obsolet).  
Possibilitats d'ús (en ús/ fora d'ús).  
Camps d'aplicació segons codi de la Unesco.


Còpia Permalink ELI